google/wiki40b huggingface dataset:
Fagerborg videregående skole

Historie

Skolen ble etablert som Fagerborg middelskole i august 1915. Det første halvåret hadde den tilhold i Christiania Borgerskoles lokaler i Osterhaus' gate 22. Det nye bygget ble tatt i bruk 11. januar 1916. Byarkitekten ved Harald Aars tegnet bygget.
Fagerborg videregående skole hadde i sitt siste år tilbud innen utdanningsprogrammene studiespesialisering i realfag, samfunnsfag og språkfag, drama og musikk, dans og drama i Dans, landsdekkende høyt nivå og Dans, generelt nivå. 
Elevene ved Fagerborg vgs hadde den årlige revy, Fagerborgrevyen. En av Norges eldste skoleaviser Spindelvæv var i produksjon og styrt av elevene helt frem til nedleggelsen.

Den Gyldne Edderkopp

Den Gyldne Edderkopp var opprinnelig symbolet for Fagerborg Gymnasiesamfund og er senere blitt til Fagerborg skoles symbol. Overrekkelse av ordenen skjer under en seremoni som innledes med Hyldningssang til Den Gyldne Edderkopp. Den som av Ordenskapitlet er blitt funnet verdig, ved å ha ytt Samfundet store tjenester og har vist stor iver overfor skolen, blir ved midnatt bedt om å trede frem for å bli slått til Ridder, Kommandør eller Stormester til musikken av Richard Strauss' Also sprach Zarathustra (Strauss) og Griegs I Dovregubbens Hall.
Ordenen overrekkes i hovedsak til lærerkrefter og tidligere elever, og noen ganger tildeles ordenen elever som fortsatt er ved skolen. Blant de mest kjente riddere finner vi blant andre forfatterne Rolf Jacobsen, Jan Erik Vold og André Bjerke, skuespillerne Henki Kolstad, Carsten Byhring og Aase Bye, advokat Fridtjof Feydt, tidl. statsråd Gudmund Harlem, TV-personlighetene Anne-Kat. Hærland og Aksel Hennie, debattredaktør Simen Ekern og romanforfatter Christian Valeur.
Aller siste utdeling av denne prisen ble gjort i skoleåret 2013/2014.
O tempora! O mores!

Kulturelle referanser

Denne setningen er fortsatt blitt benyttet som utrop mot dagens holdninger og trender, ofte ironisk eller skjevt. Et eksempel er ved de musikalske komikerne Flanders og Swann hvor Flanders utropte «O tempora, O mores - Oh Times, Oh Daily Mirror!» Uttrykket er også benyttet i skuespillet og filmen Inherit the Wind, henholdsvis 1955 og 1960. Det er en fiktiv gjengivelse av Scopes-rettergangen, en amerikansk rettssak i 1925 hvor en lærer, John Scopes, ble anklaget for brudd mot delstatens Tennessees Butler-lov som gjorde det ulovlig å undervise om evolusjonen i skolen. Frasen blir her utropt av den kyniske reporteren Hornbeck og refererte til byens reaksjonære holdninger mot opplysning, her Darwins teori om evolusjonen.
I november 2014 benyttet den amerikanske senator Ted Cruz fra Texas en versjon av denne talen i det amerikanske senatet, kun med noen få ord endret, for å kritisere president Barack Obamas bruk av utøvende ordre.
Vossakorv

Vossakorv Grov, krydret og røkt pølse av svine-, fåre- og oksekjøtt. Tradisjonsmat fra Voss. Spises sammen med for eksempel rotfrukter, eller som tilbehør til solide retter som komle og pinnekjøtt.
Tangelvelibelle

Utbredelse

Tangelvelibelle er utbredt i Europa, men ikke lengst nord.  Finnes i det sydlige Danmark, Sverige og Finland. I sørøstlige Norge langs kysten til Kristiansand. 
I syd Europa finnes  underarten (varianten) Onychogomphus unguiculatus (van der Linden 1823)

Utseende

Kjønnene er ganske like. Fargene på kroppen er svart og gult.  Hannen har en lett synlig «tang» (anal-vedheng) bakerst på bakkroppen. 
Vingene holdes i en rett vinkel ut fra kroppen i hvile. Vingespennet er mellom 55 og 70 millimeter.

Levevis

Nymfen lever i sandbunnen av sakteflytende elver. 
Eggene legges i vann. Nymfen overvintrer delvis nedgravd. Utviklingen tar 3-5 år.  De voksne (imago) øyenstikkerne finnes vanligvis ikke langt fra stedet der de levde som nymfe. Hannen flyr (patruljerer) lavt og hurtig langs elven, like over vannoverflaten, gjerne over mindre øyer og lignende. Hunnen sitter ofte gjemt i vegetasjonen og er vanskeligere å oppdage. 
Flygetiden er fra mai til august.
Tangelvelibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Tanyproctus

Utseende

Middelsstore, blanke, brunlige oldenborrer. Hode og pronotum er gjerne svarte, dekkvingene brune. Undersiden er kledt med lyse hår. Oversiden er også hårkledt hos noen arter.

Utbredelse

Slekten har mange arter i Midtøsten. I Europa forekommer to arter i Tyrkia og Hellas.
Mot sør går slekten i alle fall til Sokotra, mot øst til Kina. De fleste av artene lever fra middelhavsområdet til Sentral-Asia, men det er også en gruppe på ca. 10 arter i Øst-Asia.
Goran

Etymologi

Navnet Goran avledet fra det sørslaviske ordet gora, «fjell».
Højslev Stationsby

Klima

Byen ligger ca 7 meter over havet. Gjennomsnittstemperaturen er 7,7°C, med gjennomsnitt i juli på 16°C som den varmeste måneden og -0,6°C i januar som den kaldeste måneden. Gjennomsnittlig nedbør 738 mm.

Historie

Højslev Station ble etablert med jernbanelinjen Viborg-Skive i 1865. Utviklingen i byen skjøt fart etter at Højslev Teglværk ble etablert i 1879. Højslev Kro ble etablert i 1905. Utviklingen stagnerte fra ca 1920, da veinettet ble forbedret. Innbyggertallet sant fra 555 i 1921 til 508 i 1925, men økte senere til 710 i 1950 og 1.835 i 1976.
Cilaos

Geografi

Cilaos ligger midt på øya i en kaldera 1 214 moh. Kommunen grenser mot Les Avirons, Entre-Deux, Saint-Benoît, Saint-Leu, Saint-Louis, Saint-Paul, Salazie og Trois-Bassins.

Nedbørsrekord

Fra 15. mars 1952 til 16. mars 1952 falt det 1 870 mm regn i Cilaos på 24 timer, noe som er den høyest målte nedbørsmengden i verden noensinne.
Duolva Duottar

Duolva Duottar er en samisk rapgruppe bestående av Ole Máhtte Gaup og Fred-René Øvergård Buljo. Buljo er gruppas komponist og skriver tekstene sammen med Gaup.
Våren 2008 nådde gruppa det norske folk gjennom underholdsningsprogrammet Norske Talenter på TV 2. De fikk spesielt stor mediaoppmerksomhet etter at juryleder Thomas Giertsen ikke ville sende dem videre i konkurransen fordi han ikke forstod språket de rappet på, men de gikk likevel videre til semifinalen, der Giertsen kommenterte deler av opptredenen på samisk. Gruppa gikk videre til finalen, og kom på fjerdeplass.
Duolva Duottar har hatt konserter på både norsk, finsk, og svensk side av Sapmi, samt på forskjellige festivaler. De har også vært på en egen turné rundt i Finnmark og Troms hvor Jørg-1, kjent fra bandet Tungtvann, var DJ.
Etter suksessen i Norske Talenter, har gruppa drevet ustrakt turnevirksomhet i alle de nordiske landene, inkludert Russland. Gruppa lanserte sin første plate i november 2011, og gir i 2017 ut sitt andre fullengde studioalbum.
I 2007 vant gruppa Scene Finnmarks konkurranse «MufiStar» for unge musikere i Finnmark. Samme år ble de kåret til «Årets artist» og «Årets unge same» av infonuorra. Duolva Duottar vant også Kautokeino kommunes kulturpris i 2008.
Apelles (Bibelen)

Apelles var en av de sytti disipler. Han nevnes i Romerbrevet, 16,10, der Paulus nevner ham som en «som har stått sin prøve i Kristus». Apelles skal senere ha blitt den første biskop av Smyrna; andre tradisjoner vil imidlertid at han var biskop av Heraclea i Trachis. 
Apelles ære som helgen; minnedagen er 22. april, i Hellas dessuten 31. oktober.
NM i hopp uten tilløp 1925

NM i hopp uten tilløp 1925 var en del av NM i friidrett 1925.
Mesterskapet ble arrangert i Oslo 15. mars.
Sørfjorden (Gamvik)

Sørfjorden er en fjordarm av Mehamnfjorden i Gamvik kommune i Finnmark. Fjorden ligger på vestsida av Mehamn og er 1,4 kilometer lang. Den har innløp mellom Steinfjordneset i vest og Vardholmen i øst, og går mot sør til bunnen av fjorden. Mehamn lufthavn ligger på østsiden av den indre del av fjorden.
Trogodes

Utseende

Nokså små (6-8 millimeter), avlange, matt brunsvarte gullbasser. Oversiden er tett og grovt punktert. Pronotum er nærmest sirkelrundt sett ovenfra, skilt fra bakkroppen med en markert "stilk".

Levevis

Disse artene er knyttet til maur og lever i maurenes tuer.

Utbredelse

Slekten er utbredt i Afrika
Anders Giæver

Bakgrunn og virke

Han har tidligere vært kulturredaktør i Dagsavisen, og har også jobbet i flere andre norske aviser. I 2006 var han jurymedlem ved utdelingen av Humanistisk kulturpris. Mellom 2005 og 2008 hadde han ukentlige faste gjesteopptredener i Frokost-TV som kommentator på nyhetsrelatert stoff sammen med Hege Duckert.
I 2006 var han fagdommer i Kvitt eller Dobbelt på NRK1 for Andreas Rønningen, som gikk opp i emnet The Simpsons. Han er barnebarn av den avdøde kringkastingssjefen og legen Hans Jacob Ustvedt.
I desember 2006 fikk han og kollega Hege Duckert fra Dagbladet kritikk av flere medier pga. deres angivelig tette forhold til kronprinsparet. Saken førte til relativt stor debatt både i TV, radio og aviser.
MS «Steigtind» (2003)

M/S «Steigtind», er en norsk hurtigbåt av katamaran-typen. Båten er eid av rederiet Torghatten Nord AS, og trafikkerer primært båtruten Nordlandsekspressen mellom Sandnessjøen – Bodø – Svolvær.
Pitohuier

Pitohuiene er giftige

Pitohuier har kraftige toksiner i hud og fjær (oppdaget av ornitologen Jack Dumbacher i 1989), og selv om kjøttet er mindre toksisk bør det trolig ikke spises. Allikevel gjør lokalbefolkningen det, men det krever kunnskap og nøyaktighet. Skinn og fjær må fjernes først, uten at toksinet sprer seg til kjøttet.
Giften består av et homobatrachotoksin (et steroid nevrotoksisk alkaloid derivat i gruppen batrachotoksiner). Dette er en ekstremt potent gift, som først ble oppdaget hos pilgiftfrosker (i slekten Phyllobates) i Sør-Amerika. Eksperimenter med laboratoriemus viser at batrachotoxin er en av de mest potente alkaloider som er kjent. Effekten på mus (injisert under huden) er ifølge LD₅₀ er 2 µg/kg. Det betyr at toksisiteten er femten ganger større enn for curare, over 250 ganger større enn stryknin, og hele 10 000 ganger større enn for nervegassen sarin.
Det er ukjent om giften gjør disse fuglene mindre sårbare for sine naturlige predatorer, men den kan tenkes å være en forsvarsmekanisme. Likeledes er det, som for pilfroskene, uklart hva kilden til toksinene er. En hypotese er at giften stammer fra næringsopptaket og kommer fra børstebiller i slekten Choresine. Lokalbefolkningen hevder at disse billene gir lignende reaksjoner (nummenhet) i huden, munnen og øynene som fuglene gir. Studier viser dessuten at disse artene eter sånne biller.

Taksonomi

Tidligere ble pitohuiene regnet til plystrerfamilien (Pachycephalidae), men studier fra 2008 og 2010 demonstrerte at slekten var parafyletisk. Det førte til at de fleste artene ble systematisert til andre slekter, og kun to arter var tilbake. Disse utgjør imidlertid en monofyletisk familie sammen med fikenfugler (Sphecotheres) og piroler (Oriolus), og er derfor flyttet til pirolfamilien (Oriolidae). Det hersker imidlertid ikke full enighet om dette i øyeblikket, så flere har valgt å la disse artene bli i plystrerfamilien inntil videre (blant annet nettstedet HBW Alive, som speiler innholdet i «Handbook of the Birds of the World» og endringer som følger av ny forskning). Der blir de ført opp sammen med fire andre pitohuier (P. incertus, P. ferrugineus, P. cristatus, og P. nigrescens) og en rekke andre slekter.
Et riksportrett (etter Eidsvold 1814)

Historikk og motiv

Fotografiet var del av utstillingen 1814 Revisited - the part is still present som vist på Eidsvoll Verk i forbindelse med Grunnlovsjubileet 2014. Verket ble også vist på fasaden til Oslo S i regi av KORO. Opptak var i Rikssalen 2. februar 2014 med fotograf André Severin Johansen.

Motiv

Motivet viser en statistisk riktig gjengivelse av den norske befolkning anno 2014, oppstilt etter maleriet «Eidsvold 1814». Blant 112 mennesker er både synlige statistikk som kjønn og alder samt mindre synlige deler som blant annet legning, tro, utdanning, yrke, sivil status, inntektsgrunnlag og etnisitet.
Lyset, perspektivet og rommet er tilsynelatende det samme som maleriet, men utført i to ulike medium og i et rom som har blitt endret flere ganger, sist til jubileet i 2014. I fotografiet er det elementer som refererer til maleriet, men podiet foran forsamlingen er tomt. På bordet, som i det opprinnelige bildet er dekket av dokumenter, ligger kun en sammenbrettet duk.
Bøndene utgjorde størsteparten av befolkningen i Norge i 1814 og bondekampen var en viktig del av den tidlige demokratiutviklingen i Norge. Det var 37 bønder i Riksforsamlingen, 200 år etter - i fotografiet - er det kun plass til én. Én i fotografiet er same, mens det som kjent ikke deltok representanter fra de nordligste delene i 1814. Flere personer har både tydelige og mindre tydelige referanser til personer i maleriet. I maleriet er rundt 70 av de 112 representantene til stede. Det var ikke kvinner med i Riksforsamlingen.
Rikssalen fremstår slik den ble renovert til Grunnlovsjubileet 2014. Det tildekte vinduet i bakgrunnen er hentet fra Oscar Wergelands første kjente skisse fra 1882. Det var ikke gardiner i salen i 1814. Wergelands rokokkomøbler stod aldri i Rikssalen og er erstattet med originale møbler fra bygningen i 1814.
Det ligger to bøker fremst i fotografiet: Skammens historie av Thomas Vestgården og Sigmund Aas, utgitt 2014, og Tillit i Norge av Helge Skirbekk og Harald Grimen med flere, utgitt i 2013.

Innhold

Fotografiet «Et riksportrett (etter Eidsvold 1814)» knytter rommet Rikssalen og fortellingen om maleriet «Eidsvold 1814» sterkere sammen ved å ta i bruk rommet som representant for historien og fylle det med et samtidig innhold, med klare referanse til maleriet av Oscar Wergeland.
Maleri skildrer Riksforsamlingens møtevirksomhet en spesifikk dag, 11. mai 1814, men bærer med seg en større historie: Det er malt i årene 1882-1884, mens nasjonen var i en helt annen politisk situasjon med strid rundt innføring av parlamentarismen. Bildet ble grunnlaget for flere rekonstruksjoner av Carsten Ankers ballsal, med første forsøk i 1897. Maleriet er også malt i en tid da malerkunsten var på ideologisk flyttefot til Paris, og det inneholder en rekke interessante kunstneriske fortolkninger og perspektivforskyvninger.
Fotografiet er del av kunstprosjektet «Et riksportrett» som består av flere arbeider.
Bryting under Asialekene 2006

Bryting under Asialekene 2006. Bryting var en av flere sporter under de femtende Asialekene som ble arrangert i Doha i Qatar. Brytekonkurransene ble avviklet i perioden 9. til 14. desember 2006. Det var fjortende gangen som bryting var på programmet under Asialekene. Det  var 236 deltakere fra 28 nasjoner som deltok i de 18 brytekonkurransene. Det var sju vektklasser for menn i både gresk-romersk- og fristil, for kvinnernne var det fire vektklasser i fristil. Alle tapende semifinalister fikk bronsemedaljer.
Mingshi

Mingshi  (tradisjonell kinesisk: 明史, forenklet kinesisk: 明史, pinyin: Míng Shǐ, Mingdynastiets historie) er det aller siste av de såkalte 24 historieverk. Det er en offisiell historiekrønike over Mingdynastiet mellom 1368  og 1644, ferdigstilt i 1739. Arbeidet ble ledet av Zhang Tingyu.
Verket strekker seg over 332 bøker. Det baseres på offisielle dokument, og ikke minst Ming Shi-lu, et ufullbyrdet samlingsverk med historiske beskrivelser fra 1720-tallet.
Norsk sjømat

Norsk Sjømat er et populærvitenskapelig blad som omhandler fiskeri- og havbruksnæringen. Bladet utgis av Norske Sjømatbedrifters Landsforening, med 6 nummer pr år. Redaktør (010109) er Håvard Y. Jørgensen
VM i landeveissykling 2017 – Mennenes lagtempo

Løypa

Start er ved Ravnanger på Askøy utenfor Bergen. Derifra sykler man via Erdal og Kleppestø før man sykler over Askøybrua. Da kommer man inn i Bergen og sykler forbi Olsvik, Loddefjord, Straume og Bønes på vei til Paradis. Derifra for man Birkelundsbakken, den eneste motbakken som er noe å snakke om. Før man følger Nattlandsveien not Haukeland sykehus og videre mot Bergen sentrum og opp til Sandviken. Før man så følger sjøen innover forbi Håkonshallen, Bryggen og Fiskertorvet før det er målgang på Festplassen.
Hvert lag stiller med 6 ryttere, og man starter med 3 minutters tidsintervall.
Japansk mytologi

Japansk mytologi er et trossystem som omfavner shintoistiske og buddhistiske tradisjoner foruten jordbruksbasert folketro. Den japanske gudeverden er meget kompleks og har tallrike, kanskje opptil 8000 guder og ånder (kamier). Til tross for innflytelse fra oldtidens Kina er det meste av den japanske mytologien unik grunnet landets lange isolasjon fra omverden. 
Hovedstrømmen av japanske myter, slik de anerkjent i dag, er basert på Kojiki, Nihonshoki og en del utfyllende bøker. Kojiki eller «Opptegnelser av gamle ting» er den eldste kjente bok om myter, legender og historie i Japan. Shintoshu forklarer opprinnelsen til japanske ånder fra et buddhistisk perspektiv mens Hotsuma Tsutae-opptegnelsene er en vesentlig annerledes versjon av mytologien. Et særlig trekk ved japansk mytologi er at den forklarer opprinnelsen til den keiserlige familie og gir den gudsstatus. Det japanske ordet for Keiser av Japan, tennō (天皇), betyr «himmelske hersker» (tegnet 天 betyr «himmel»).
Mary og Max

Handling

I 1976 blir den svært overvektige, ensomme new yorkeren Max Jerry Horowitz (Philip Seymour Hoffman) brevvenn med den like venneløse, åtte år gamle jenta Mary Daisy Dinkle (Bethany Whitmore), som er eneste datter i en dysfunksjonell australsk familie, hvis far isolerer seg stadig mer mens moren er alkoholiker og kleptoman. Mary har plukket navnet og adressen hans ut av en telefonkatalog, og de to deler efterhvert sin ensomhet gjennom en brevveksling, samtidig som de sender hverandre små gaver. Spesielt Max, som lider av depresjoner, angst og Aspergers syndrom, forsøker å formidle sine innerste tanker på beste måte.
Fortellingen strekker seg over en periode fra 1970-tallet frem til sin samtid, er fremstilt episodisk, og gir glimt av Marys utvikling fra en usikker og naiv jente til en velansett akademiker (Toni Colette) med Aspergers som hovedfelt. Hun sender Max en bok om nettopp hans kasus, hva som fører til at han avbryter brevvennskapet, idet han føler seg sveket. Mary makulerer opplaget på boken, men ikke desto mindre mister de to kontakt, og hun henfaller selv til depresjon og efterhvert, i likhet med sin nå avdøde mor, til alkoholisme.
Da Max mange år senere tilgir henne og sender henne en gave, bestemmer hun seg for å komme på et overraskelsesbesøk. Da hun ankommer hans leilighet, finner hun Max død, men oppdager samtidig at han har tatt vare på samtlige hennes brev, som han har dekorert veggene med, og hun forstår hvor meget hun har betydd for ham.
Fylkesvei 3478

Fylkesvei 3478 går mellom Eibo og Sandvika kai i Tvedestrand kommune. Veien er 6,1 km lang.
Frem til 2019 hadde veien betegnelsen Fylkesvei 109.
Macama AS

Macama AS, tidligere Macama Invest er et norsk investeringsselskap etablert i 1999 med tilhold i Oslo.
Selskapet, som er kontrollert av Erik Bøhler, investerer i fast eiendom, aksjer, venture, fond og industri.
Total eiendomsportefølje er på ca. 130 000 m², fordelt på boliger, kontorer og kjøpesentra.
Dorcoeax

Utseende

Middelsstore, kraftige trebukker med lange antenner (betydelig lengre enn kroppen). På farge er de gråbrune. Pronotum er tønneformet uten tenner på sidekantene.

Utbredelse

Slekten er bare kjent fra Kamerun.
Park Row Building

Park Row Building er den eldste gjenværende skyskraper i New York. Park Row Building var verdens høyeste bygning (119 meter) fra den ble bygget i 1899 og fram til Singer Building sto ferdig i 1908.
Adam Müller

Utmerkelser

Müller ble tildelt Thorvaldsenmedaljen i 1843 for «Kristus velsigner de 4 evangelister».
Mill Creek kraftverk

Mill Creek kraftverk er et varmekraftverk i Cherokee County, delstaten Sør-Carolina i det østlige USA. Det har en installert produksjonskapasitet på 640 MW. Brenselkilden for anlegget er fyringsolje og naturgass. Anlegget stod ferdig i 2003. Operatør er Duke Energy.
Anlegget må ikke forveksles med Mill Creek kullkraftverk i Kentucky, eller Mill Creek gasskraftverk i Montana.
Håndball-EM 2018 for kvinner

Troppene

Lagenes tropper på 16 spillere ble annonsert kort før mesterskapet.

Innledende runde

Trekningen av gruppene i innledende runde ble avholdt 12. juni 2018 i Maison de la Radio i Paris.

All-starlag

All-starlaget ble annonsert 16. desember 2018:
Kilde: EHF
Skyting under Asialekene 1958

Skyting under Asialekene 1958. Skyting var en av flere sporter under de tredje Asialekene som ble arrangert i Tokyo i Japan i perioden 24. mai til 1. juni 1958. Det var andre gangen som skyting var med på programmet i Asialekene. Det ble konkurrert i seks skyteøvelser, alle åpne klasser for både kvinner og menn. Skytekonkurransene ble avviklet 25. til 30. mai. Japan ble beste nasjon med fem gullmedaljer foran Filippinene med en.
Johan Arnold

Yrke

Johan Arnold var fra han var 10 år gammel hos den svenske feltmarskalk Carl Gustaf Wrangel. Da krigen mot Polen utbrøt 1655 ble han fenrik ved det kongelige  svenske livregiment og var med i flere kamper, bl.a. det store slaget ved Warszawa som varte i tre dager i juli 1656. Han kom med den svenske kong Karl Gustavs tropper gjennom Holstein og Jylland til Fyn, der han ble fanget i slaget ved Nyborg den 14. november 1659. Etter fredsslutningen 1660 gikk han i dansk tjeneste. 
Arnold ble populær hos Ulrik Frederik Gyldenløve, og ble først løytnant og siden regimentskvartermester ved Gyldenløves infanteriregiment. Deretter var han noe tid ved feltmarskalk Paul Würtz' kavaleriregiment. Da Gyldenløves dragonregiment ble opprettet i Norge, ble Arnold i april 1667 kaptein ved dette. Han avanserte i 1671 til major og 1675 til oberstløytnant. Arnold deltok i krigen mot Sverige (1675-79) og var med ved beleiringen av Båhus festning og aksjonen ved Uddevalla. Han ble i 1677 oberst ved det Akershusiske nationale Infanteriregiment, ble i 1681 forflyttet til det Vesterlenske Regiment, hvor han i 1693 ble brigader og i 1699 ble generalmajor.

Gravsted

Johan Arnold døde 5. juni 1709 på Borgestad gård. Malte portretter av ham og ektefellen Anne Clausdatter henger fortsatt på gården. Arnold ble gravlagt i et kapell ved Gjerpen kirke, oppført i 1699. Ved ombyggingen i 1871–72 ble kapellet nedrevet og likene begravet på kirkegården. Kistene ble siden hugget opp og brukt som gulvplanker, mens plater med innskrifter og våpen ble sendt til Riksarkivet, for siden å bli returnert til Telemark Museum.